
REPUBLIKA HRVATSKA
VARAŽDINSKA ŽUPANIJA
OPĆINA BREZNIČKI HUM						
OPĆINSKI NAČELNIK
					 
KLASA:  112-01/26-01/2							
URBROJ: 2186-24-02-26-3					 
Breznički Hum,  27. 7. 2026.

Na temelju odredbe članka 4. stavak 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19 i 17/25) , članka 32. stavak 1. Uredbe o klasifikaciji radnih mjesta u lokalnoj i područnoj (regionalnoj samoupravi („Narodne novine“ br. 74/10 i 125/14) članka 5. Odluke o ustrojstvu Jedinstvenog upravnog odjela Općine Breznički Hum („Službeni vjesnik Varaždinske županije“ br. 52/22) i članka 46. Statuta  Općine Breznički Hum („Službeni vjesnik  Varaždinske županije „ br. 45/21) na prijedlog pročelnice Jedinstvenog upravnog odjela općinski načelnik Općine Breznički Hum donosi


PRAVILNIK
o unutarnjem redu Jedinstvenog upravnog odjela Općine Breznički Hum


I. OPĆE ODREDBE
Članak 1.
Ovim Pravilnikom uređuje se unutarnje ustrojstvo Jedinstvenog upravnog odjela, nazivi radnih mjesta, opis poslova pojedinih radnih mjesta, stručni i drugi uvjeti potrebni za njihovo obavljanje, broj izvršitelja i druga pitanja od značajna za rad i radne odnose u Jedinstvenom upravnom odjelu Općine Breznički Hum (u daljnjem tekstu: Jedinstveni upravni odjel).

Članak 2.
Upravno tijelo obavlja poslove određene zakonom, Odlukom o ustrojstvu Jedinstvenog upravnog odjela Općine Breznički Hum i drugim propisima.  
Upravno tijelo Općine Breznički Hum je:  
1. Jedinstveni upravni odjel Općine Breznički Hum.
Izrazi koji se koriste u ovom Pravilniku za osobe u muškom rodu, uporabljeni su neutralno i odnose se na muške i ženske osobe.
U rješenjima kojima se odlučuje o pravima, obvezama i odgovornostima službenika i namještenika, kao i u potpisu pismena, te na uredskim natpisima, naziv radnog mjesta navodi se u rodu koji odgovara spolu službenika, odnosno namještenika raspoređenog na odnosno radno mjesto.

II. UNUTARNJE USTROJSTVO

Članak 3.
[bookmark: _Hlk216880331]Jedinstveni upravni odjel obavlja poslove iz djelokruga utvrđenog Zakonom o lokalnoj i područnoj (regionalnoj) samoupravi, Statutom Općine Breznički Hum i Odlukom o ustrojstvu Jedinstvenog upravnog odjela Općine Breznički Hum.
Jedinstveni upravni odjel obavlja stručne, opće, administrativne, tehničke i druge poslove za potrebe Općinskog vijeća, Općinskog načelnika i njihovih radnih tijela.

 Osim poslova iz stavka 2. ovoga članka Jedinstveni upravni odjel obavlja i poslove iz upravnih područja:
· poslove iz oblasti komunalnih djelatnosti, uređenja naselja, groblja i zaštite od požara, 
· poslove iz oblasti društvenih djelatnosti: kulture, tehničke kulture i športa, brige i odgoja djece predškolske dobi, osnovnog školstva, socijalne skrbi, zdravstva i udruga građana,
· poslove iz oblasti prostornog uređenja i zaštite okoliša,
· upravljanja nekretninama na području Općine Breznički Hum 
· druge poslove koji su zakonom, drugim propisima i općim aktima stavljeni u nadležnost Općine kao jedinice lokalne samouprave. 

III. NAZIVI RADNIH MJESTA, OPISI POSLOVA, STRUČNI I DRUGI UVJETI

Članak 4.
U Jedinstvenom upravnom odjelu utvrđuju se sljedeća radna mjesta s opisom poslova, stručnim i drugim uvjetima te brojem izvršitelja kako slijedi:

	Redni broj
	Naziv radnog mjesta
	Kategorija
	Potkategorija
	Razina
	Klasifikacijski
rang
	Broj izvršitelja

	1.
	Pročelnik Jedinstvenog upravnog odjela
	I.
	Glavni rukovoditelj
	-
	1.
	1

	Opis poslova radnog mjesta

	OPIS POSLOVA I ZADATAKA
	Približan postotak vremena
potreban za obavljanje
pojedinog posla

	Upravlja Jedinstvenim upravnim odjelom u skladu sa zakonom i drugim propisima, koordinira, nadzire i odgovara za rad Jedinstvenog upravnog odjela, daje upute za rad  zaposlenima
	15

	Prati i primjenjuje propise iz djelokruga lokalne i područne (regionalne) samouprave, vodi brigu o pravodobnom i zakonitom donošenju i usklađenju općih akata s novim odnosno s izmjenama i dopunama važećih propisa, izrađuje nacrte/prijedloge općih i pojedinačnih akata koje donosi Općinsko vijeće i općinski načelnik, vodi brigu o otpremanju općih akata na nadzor te obavlja poslove vezane za objavljivanje akata, prati državne i županijske natječaje, iste obrađuje i priprema potrebnu dokumentaciju
	15

	Donosi rješenja u upravnim postupcima iz djelokruga Jedinstvenog upravnog odjela
	10

	Obavlja poslove vezane uz postupke javne nabave roba, radova i usluga temeljem Zakona o javnoj nabavi, sudjeluje u pripremi prijedloga Proračuna i godišnjih financijskih izvješća
	10

	Obavlja poslove u vezi korištenja sredstava europskih fondova
	10

	Obavlja poslove u svezi pripremanja sjednica Općinskog vijeća i brine o zakonitom radu Općinskog vijeća
	10

	Obavlja imovinsko pravne poslove, donosi rješenje o utvrđivanju općinskih poreza, naknada i ostalih prihoda iz djelokruga Jedinstvenog upravnog odjela te zajedno sa službenicima nadzire i prati tijek naplate potraživanja te na temelju dostavljenih podataka izrađuje rješenja i provodi postupke naplate
	10

	Osigurava suradnju Jedinstvenog upravnog odjela s tijelima državne uprave, tijelima lokalne i regionalne (područne) samouprave i drugim institucijama
	5

	Poduzima mjere za osiguranje učinkovitosti u radu,  brine o stručnom osposobljavanju i usavršavanju zaposlenika i o urednom i pravilnom korištenju imovine i sredstava za rad, poduzima mjere za utvrđivanje odgovornosti za povrede službene dužnosti
	10

	Stručno se osposobljava i uključuje se u organizirane oblike stručnog
usavršavanja
	5

	Opis razine standardnih mjerila za klasifikaciju radnih mjesta

	Potrebno stručno znanje
	- sveučilišni diplomski studij ili sveučilišni integrirani prijediplomski i diplomski studij ili stručni diplomski studij društvene, tehničke ili biotehničke struke (temeljem članka 24. Uredbe o klasifikaciji radnih mjesta u lokalnoj i područnoj (regionalnoj) samoupravi, ako se na javni natječaj ne javi osoba koja ispunjava propisani uvjet stručnog obrazovanja, na radno mjesto pročelnika Jedinstvenog upravnog odjela iznimno može biti imenovana osoba koja završi sveučilišni prijediplomski studij ili stručni prijediplomski studij koja ima pet godina radnog iskustva na odgovarajućim poslovima i koja ispunjava ostale uvjete za imenovanje);
- najmanje jedna godina radnog iskustva na odgovarajućim poslovima;
- položen državni ispit propisane razine za radno mjesto;
- položen specijalistički program izobrazbe u području javne nabave;
- dobro poznavanje rada na računalu;
- iskustvo rada na EU projektima; 
- organizacijske sposobnosti;
 - komunikacijske vještine

	Stupanj složenosti poslova
	- stupanj složenosti poslova najviše razine koji uključuje planiranje, vođenje i koordiniranje povjerenih poslova, doprinos razvoju novih koncepata te rješavanje strateških zadaća

	Stupanj samostalnosti u radu
	- stupanj samostalnosti koji uključuje samostalnost u radu i odlučivanju o najsloženijim stručnim pitanjima, ograničenu samo općim smjernicama vezanim uz utvrđenu politiku Općine

	Stupanj odgovornosti i utjecaj na donošenje odluka
	- stupanj odgovornosti koji uključuje najvišu materijalnu, financijsku i odgovornost za zakonitost rada i postupanja, uključujući široku nadzornu i upravljačku odgovornost 
- najviši stupanj utjecaja na donošenje odluka koje imaju znatan učinak na određivanje politike i njenu provedbu

	Stupanj suradnje s drugim tijelima i komunikacije sa strankama
	[bookmark: _Hlk216941391]- stalna stručna komunikacija unutar i izvan Jedinstvenog upravnog odjela od utjecaja na provedbu plana i programa Jedinstvenog upravnog odjela



	Redni broj
	Naziv radnog mjesta
	Kategorija
	Potkategorija
	Razina
	Klasifikacijski
rang
	Broj izvršitelja

	2.
	Upravni referent
	III.

	referent
	-
	11.
	1

	Opis poslova radnog mjesta

	OPIS POSLOVA I ZADATAKA
	Približan postotak vremena
potreban za obavljanje
pojedinog posla

	Obavlja sve poslove prijemne kancelarije sukladno odredbama Uredbe o uredskom poslovanju, obavlja poslove urudžbenog zapisnika, vodi propisane knjige i očevidnike vezano uz uredsko poslovanje, obavlja poslove primanja i otpreme pismena
	20

	Obavlja poslove prijepisa i umnožavanja materijala, obavlja administrativne poslove za općinskog načelnika, obavlja prijem stranaka i zaprima telefonske pozive
	20

	Samostalno vodi i rješava sve neupravne predmete iz nadležnosti upravnog odjela
	10

	Obavlja poslove u svezi pripremanja sjednica Općinskog vijeća, vodi zapisnik na sjednicama općinskih tijela
	10

	Provodi zaduživanje i prati naplatu komunalne naknade, komunalnog doprinosa i grobne naknade te vodi evidenciju obveznika komunalne i grobne naknade i komunalnih usluga i izrađuje račune radi naplate istih te surađuje sa knjigovodstvom i računovodstvom radi ažurnosti evidencije naplate i dugovanja
	20

	Prati propise iz svog područja djelovanja te predlaže pročelniku donošenje akata djelovanja poduzimanje mjera iz svog djelokruga rada
	10

	Obavlja i druge poslove po nalogu pročelnika Jedinstvenog upravnog odjela
	10

	Opis razine standardnih mjerila za klasifikaciju radnih mjesta

	Potrebno stručno znanje
	- srednja stručna sprema upravne struke, 
- najmanje jedna godina radnog iskustva na odgovarajućim poslovima
- vozačka dozvola B kategorije
- položen državni ispit propisane razine za radno mjesto;
 - poznavanje rada na računalu

	Stupanj složenosti poslova
	- stupanj složenosti poslova koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika

	Stupanj samostalnosti u radu
	- stupanj samostalnosti koji uključuje stalni nadzor i upute nadređenog službenika

	Stupanj odgovornosti i utjecaj na donošenje odluka
	- stupanj odgovornosti koji uključuje odgovornost za materijalne resurse s kojima službenik radi, te pravilnu primjenu izričito propisanih postupaka, metoda rada i stručnih tehnika

	Stupanj suradnje s drugim tijelima i komunikacije sa strankama
	[bookmark: _Hlk216943661]- stupanj stručnih komunikacija koji uključuje kontakte unutar nižih unutarnjih ustrojstvenih jedinica upravnoga tijela



	Redni broj
	Naziv radnog mjesta
	Kategorija
	Potkategorija
	Razina
	Klasifikacijski
rang
	Broj izvršitelja

	3.
	Referent - komunalni redar
	III.

	Referent
	-
	11.
	1

	Opis poslova radnog mjesta

	OPIS POSLOVA I ZADATAKA
	Približan postotak vremena
potreban za obavljanje
pojedinog posla

	Vodi postupak i rješava u upravnim i neupravnim stvarima izdavanja akata prema Zakonu o komunalnom gospodarstvu

	15

	Provodi nadzor nad provedbom odluke o komunalnom redu osobito održavanja nerazvrstanih cesta, održavanja groblja, javne rasvjete i javnih površina
	20

	Nadzire rad poslovnih subjekata koji na račun Općine (temeljem ugovora) obavljaju poslove komunalne djelatnosti
	15

	Stručno komunicira unutar i izvan odjela u svrhu prikupljanja informacija o komunalnom redu, izriče mandatne kazne i predlaže pokretanje prekršajnog postupka
	20

	Prikuplja podatke na terenu za utvrđivanje komunalne naknade i drugih prihoda, naplatu istih i izdavanja opomena za nenaplaćena potraživanja
	20

	Obavlja i druge poslove po nalogu pročelnika Jedinstvenog upravnog odjela
	10

	Opis razine standardnih mjerila za klasifikaciju radnih mjesta

	Potrebno stručno znanje
	- gimnazijsko srednjoškolsko obrazovanje ili četverogodišnje srednjoškolsko strukovno obrazovanje građevinske ili tehničke struke, 
- najmanje jedna godina radnog iskustva na odgovarajućim poslovima
- vozačka dozvola B kategorije
- položen državni ispit propisane razine za radno mjesto;
 - poznavanje rada na računalu

	Stupanj složenosti poslova
	- stupanj složenosti poslova koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika

	Stupanj samostalnosti u radu
	- stupanj samostalnosti koji uključuje stalni nadzor i upute nadređenog službenika

	Stupanj odgovornosti i utjecaj na donošenje odluka
	- stupanj odgovornosti koji uključuje odgovornost za materijalne resurse s kojima službenik radi, te pravilnu primjenu izričito propisanih postupaka, metoda rada i stručnih tehnika

	Stupanj suradnje s drugim tijelima i komunikacije sa strankama
	- stupanj stručnih komunikacija koji uključuje kontakte unutar nižih unutarnjih ustrojstvenih jedinica upravnoga tijela





VLASTITI POGON 

	Redni broj
	Naziv radnog mjesta
	Kategorija
	Potkategorija
	Razina
	Klasifikacijski
rang
	Broj izvršitelja

	4.
	Komunalni radnik na održavanju javnih površina
	IV.

	Namještenik II. potkategorije
	1
	11.
	1

	Opis poslova radnog mjesta

	OPIS POSLOVA I ZADATAKA
	Približan postotak vremena
potreban za obavljanje
pojedinog posla

	Obavlja poslove na održavanju i uređenju javnih površina (košnja trave, sadnja ukrasnog bilja i raslinja, čišćenje odvodnih kanala te druge poslove) sukladno Odluci o komunalnim djelatnostima na području Općine Breznički Hum i Odluci o osnivanju Vlastitog pogona Općine Breznički Hum
	50

	Obavlja poslove čišćenja snijega s javnih površina
	10

	Pruža tehničku potporu prilikom održavanja manifestacija na području općine
	5

	Vodi brigu o pravovremenoj nabavi materijala i opreme za manje komunalne poslove
	10

	Brine o održavanju radnih strojeva i opreme za održavanje javnih površina
	20

	Obavlja i druge poslove po nalogu pročelnika Jedinstvenog upravnog odjela
	5

	Opis razine standardnih mjerila za klasifikaciju radnih mjesta

	Potrebno stručno znanje
	- srednja stručna sprema građevinske ili tehničke struke, 
- najmanje jedna godina radnog iskustva na odgovarajućim poslovima
- vozačka dozvola B kategorije
- položen ispit za rad s traktorom 
- položen ispit za rad na strojevima na motorni benzinski pogon za održavanje hortikulture

	Stupanj složenosti poslova
	- stupanj složenosti poslova koji uključuje obavljanje pomoćno-tehničkih poslova koji zahtijevaju primjenu znanja i vještina tehničkih, industrijskih, obrtničkih i drugih struka

	Stupanj odgovornosti i utjecaj na donošenje odluka
	- stupanj odgovornosti koji uključuje odgovornost za materijalne resurse s kojima radi, te pravilnu primjenu pravila struke



IV. UPRAVLJANJE UPRAVNIM ODJELOM JEDINSTVENIM 

Članak 5.
Jedinstvenim upravnim odjelom upravlja pročelnik. 
Pročelnik organizira i usklađuje rad Jedinstvenog upravnog odjela. 
Pročelnika na temelju javnog natječaja imenuje općinski načelnik. 
Pročelnik je odgovoran općinskom načelniku za zakonit, pravilan i pravodoban rad Jedinstvenog upravnog odjela, kao i za izvršavanje poslova iz njegovog djelokruga. 

Članak 6.
Službenici su osobe koje u Jedinstvenom upravnom odjelu kao redovito zanimanje obavljaju poslove iz samoupravnog djelokruga Općine, a namještenici su osobe koje obavljaju pomoćno-tehničke i ostale poslove čije je obavljanje potrebno radi pravodobnog i nesmetanog obavljanja poslova iz djelokruga Jedinstvenog upravnog odjela. 
Službenici i namještenici dužni su poslove na koje su raspoređeni obavljati savjesno, pridržavajući se Ustava, zakona, drugih propisa, općih i drugih akata Općinskog vijeća i općinskog načelnika, pravila struke te uputa pročelnika Jedinstvenog upravnog odjela. 
Pored poslova iz stavka 1. ovog članka službenici i namještenici dužni su po nalogu pročelnika Jedinstvenog upravnog odjela obavljati i druge poslove sukladno svojoj stručnoj spremi i radnoj sposobnosti, a po potrebi službe.

V. RASPORED NA RADNO MJESTO 

Članak 7.
Službenici i namještenici se raspoređuju na radna mjesta u Jedinstvenom upravnom odjelu ako ispunjavaju opće uvjete za prijam u službu propisane zakonom te posebne uvjete za raspored na radno mjesto propisane zakonom, Uredbom o klasifikaciji radnih mjesta u lokalnoj i područnoj (regionalnoj) samoupravi i ovim Pravilnikom. 
Poseban uvjet za sva radna mjesta službenika je položen državni ispit propisane razine za radno mjesto. Službenik bez položenog državnog ispita može biti raspoređen na radno mjesto pod pretpostavkama propisanim zakonom. 
Poseban uvjet za radno mjesto pročelnika Jedinstvenog upravnog odjela je završen specijalistički program izobrazbe u području javne nabave s izdanim certifikatom. Osoba koja nema izdan certifikat u području javne nabave može se primiti u službu i rasporediti na radno mjesto, pod uvjetom da  završi specijalistički program izobrazbe u području javne nabave i stekne certifikat u roku godine dana od prijema u službu. 
Položen državni ispit propisane razine za radno mjesto ne mora imati službenik s položenim pravosudnim ispitom, položenim državnim ispitom prema ranijim propisima, niti službenik oslobođen obveze polaganja državnog ispita, kada su spomenuta oslobođenja utvrđena konačnim rješenjima prema ranijim propisima. 
Obveza probnog rada utvrđuje se u skladu sa zakonom. 

Članak 8.
U Jedinstveni upravni odjel, sukladno zakonskim odredbama, mogu se primati vježbenici te osobe na stručno osposobljavanje bez zasnivanja radnog odnosa. 
Osobe iz stavka 1. ovog članka, osim vježbenika, nemaju status službenika i rad obavljaju na temelju pisanog ugovora s pročelnikom Jedinstvenog upravnog odjela. 

Članak 9.
U slučaju potrebe obavljanja privremeno povećanog opsega posla ili zamjene odsutnog službenika ili namještenika, koje ne mogu obavljati ostali službenici i namještenici upravnog tijela, privremena popuna provodi se putem prijma u  službu, odnosno u radni odnos na određeno vrijeme.  

Članak 10.
Postupak prijma u službu može se provesti samo u skladu s planom prijma u službu utvrđenim u skladu s odredbama Zakona o službenicima i namještenicima u tijelima jedinca lokalne i područne (regionalne) samouprave, te u skladu s odredbama ovog Pravilnika.
Općinski načelnik, na prijedlog pročelnika Jedinstvenog upravnog odjela  utvrđuje plan prijma u službu u upravno tijelo. Plan prijma u službu utvrđuje se u roku od 30 dana od dana stupanja na snagu Proračuna Općine Breznički Hum za kalendarsku godinu na koju se plan odnosi.

VI. VOĐENJE UPRAVNOG POSTUPKA I RJEŠAVANJE O UPRAVNIM STVARIMA 

Članak 11.
		U upravnom postupku postupa službenik u opisu poslova kojeg je vođenje tog postupka, do donošenja rješenja. 
Ako u Jedinstvenom upravnom odjelu nema službenika ovlaštenog za vođenje upravnog postupka ili je privremeno odsutan, ili radno mjesto nije popunjeno, ili iz drugih opravdanih razloga, za vođenje upravnog postupka nadležan je pročelnik Jedinstvenog upravnog odjela. 


VII. RADNO VRIJEME, DUŽNOSTI SLUŽBENIKA I NAMJEŠTENIKA, POVREDE SLUŽBENE DUŽNOSTI I DRUGA PITANJA OD ZNAČAJA ZA RAD JEDINSTVENOG UPRAVNOG ODJELA 

Članak 12.
Radno vrijeme Jedinstvenog upravnog odjela u pravilu je od 7,00 do 15,00 sati, a po nalogu općinskog načelnika ili pročelnika, zbog potrebe službe, može se odrediti i drugačiji raspored radnog vremena, u skladu sa zakonom i drugim propisima. 

Članak 13.
Službenici i namještenici Jedinstvenog upravnog odjela imaju prava i dužnosti propisane zakonom i drugim propisima. Službenici i namještenici dužni su savjesno, pravovremeno i kvalitetno obavljati poslove sukladno zakonima i drugim propisima te nalogu pročelnika. 
Osim poslova radnog mjesta na koje su raspoređeni, službenici i namještenici dužni su, po nalogu pročelnika, sudjelovati u izvršavanju poslova koji su neophodni, sukladno svojem znanju i sposobnostima.

Članak 14.
Za svoj rad službenici i namještenici odgovaraju u slučajevima i u postupku propisanim zakonom i drugim propisima.
VIII. PLAĆE SLUŽBENIKA

Članak 15.
Plaće službenika i namještenika uređuju se sukladno Zakonu o plaćama u lokalnoj i područnoj (regionalnoj) samoupravi.
Službenici i namještenici za svoj radu primaju plaću koju čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za izračun plaće uvećanu za 0,5 % za svaku navršenu godinu radnog staža.

IX. PRIJELAZNE I ZAVRŠNE ODREDBE
Članak 16.
Prava iz radnog odnosa i druga prava i obveze u svezi s radom koja nisu propisana ovim Pravilnikom službenici Jedinstvenog upravnog odjela ostvaruju po posebnom Zakonu, te propisima donesenim na osnovi istih.

Članak 17.
Danom donošenja ovog Pravilnika prestaje važiti Pravilnik o unutarnjem redu jedinstvenog upravnog odjela Općine Breznički Hum („Službeni vjesnik Varaždinske županije“ 66/17)

Članak 18.
Službenici i namještenici zatečeni u upravnom tijelu na dan stupanja na snagu ovog Pravilnika, bit će raspoređeni na radna mjesta u skladu s ovim Pravilnikom, u rokovima i na način propisan Zakonom o službenicima i namještenicima u lokalnoj i područnoj (regionalnoj) samoupravi i Uredbom o klasifikaciji radnih mjesta u lokalnoj i područnoj (regionalnoj) samoupravi.

Članak 19.
Ovaj Pravilnik stupa na snagu prvog dana od dana objave u službenom glasilu, a obaviti će su "Službenom vjesniku Varaždinske županije" i na web stranici Općine Breznički Hum www.breznicki-hum.hr.


OPĆINSKI NAČELNIK  
                                                                                                                                       Darko Žugčić

